Уест нарича САЩ „расистка патриархална“ нация, където превъзходството на белите продължава да определя ежедневието. Той пише, че „Исторически погледнато Бяла Америка е показала слаба воля за гарантиране на расова равнопоставеност и упорито продължава да не третира чернокожите като пълноценни хора“. Той продължава, че резултат от това, е създаването на много „деградирали и потиснати хора, жадни за идентичност, смисъл и самооценка“. Уест приписва по-голямата част от проблемите на черната общност на „екзистенциална тревога, произтичаща от живия опит на онтологични рани и емоционални белези, причинени от бели супремацисти, вярвания и образи, проникващи в американското общество и култура.“ Според Уест атаките от 11 септември са показали на белите американци какво означава да си чернокож в Съединените щати – да се чувстваш „несигурен, незащитен, подложен на случайно насилие и омраза за това, което си“, и допълва „Грозните терористични атаки срещу невинни граждани на 11 септември, хвърлиха цялата страна в траур“